На основу члана 53. Пословника о раду Скупштине општине Теслић („Службени гласник општине Теслић“, број 4/17), а у складу са одредбама Етичког кодекса изабраних представника – одборника у Скупштини општине Теслић, Комисија за изборе, именовања и мандатна питања на сједници одржаној дана  01.10.2021. године, усвојила је

П О С Л О В Н И К
о раду Комисије за изборе, именовања и мандатна питања у праћењу и провођењу Етичког кодекса изабраних представника  у Скупштини општине Теслић

ОПШТЕ ОДРЕДБЕ
Члан 1.
Овим Пословником се утврђују питања рада и организације Комисије за изборе, именовања и мандатна питања (у даљем тексту Комисија) и друга питања за остваривање  њених задатака и одговорности у провођењу Етичког кодекса изабраних представника у Скупштини општине Теслић (у даљем тексту Кодекс), и друга питања од значаја за остваривање њених задатака и одговорности у примјени Кодекса и то:
· надлежност Комисије;
· уређење  односа у Комисији;
· поступак пред Комисијом;
· информисање Скупштине општине и јавности; - евидентирање и брисање мјера и завршне одредбе.

НАДЛЕЖНОСТИ КОМИСИЈЕ

Члан 2.
У провођењу и примјени Кодекса Комисија је надлежна да:
· прати и анализира примјену Кодекса;
· прати рад изабраних  одборника Скупштине општине Теслић и указује на појаве кршења Кодекса;
· разматра пријаве за кршење Кодекса подносене од стране одборника, грађана, удружења и других организација,
· води истрагу на основу пријава о евентуалном кршењу Кодекса;
· предлаже Скупштини општине санкције против одборника ако утврди да је извршена повреда Кодекса;
· подноси најмање два пута годишње извјештаје о раду Комисије;
· обавјештава јавност о свом раду и закључцима након спроведене истраге;
· дјелује савјетодавно у случајевима када је одборницима потребно појашњење за њихово поступање и дјеловање како би избјегли евентуално кршење Кодекса;
· предлаже измјене и допуне Етичког кодекса изабраних представника – одборника у Скупштини општине Теслић  и Пословника о рад Комисије, а у складу са препорукама грађана и налазима проистеклим из рада Комисије;
организује и реализује промоцију у Кодекса;
· обавља и друге послове и задатке које комисији повјери Скупштина општине из належности рада комисије

ОРГАНИЗАЦИЈА КОМИСИЈЕ
Члан 3.
Комисија је стално радно тијело Скупштине општине Теслић.

Члан 4.
У складу са Пословником о раду Супштине општине Теслић Комисија има пет чланова.

Члан 5.
Члана Комисије може разријешити Скупштина општине и прије истека мандата:
· ако поднесе оставку,
· због дуге и тешке болести која га онемогућава да обавља ту дужност и ако не извршава дужности члана Комисије.
Поступак за разјрешење члана Комисије може се покренути на приједлог:
Комисије;
· предсједника Комисије;
· 1/3 одборника,
· 100 потписа грађана,
· предсједника Скупштине општине.

Приједлог мора бити упућен у писаном облику уз навођење разлога због који се предлаже разјрешење члана Комисије.

Члан 6.

Предсједника Комисије бира Скупштина.

Члан 7.
Предсједник Комисије има права и дужности:
· сазива сједницу Комисије;
· учествује у припремама и води сједнице Комисије;
· осигурава поштовање одредби овог Пословника, Кодекса и других аката Скупштине општине Теслић;
· одлучује о изузећу чланова Комисије по захтјеву члана Комисије или другог лица;
· сарађује са предсједником и секретаром Скупштине општине, представницима извршне власти и запосленим у општинској управи, осталим радним тијелима Скупштине општине;
· потписује акта Комисије;
· извјештава Скупштину општине и јавност ораду Комсије у сарадњи са другим члановима Комисије;
· обавља и друге послове у оквиру права и дужности Комисије.

Члан 8.
Комисија ради у сједницама које су отворене за јавност осим у случајевима истражног процеса.
Сједнице Комисије одржавају се по потреби, а најмање једном у три мјесеца.
Чланови Комисије не могу говорити о току истраге у јавности или другим одборницима до доношења коначног закључка Комисије о одређеном питању.

Члан 9.
Сједнице Комисије сазива предсједник, а у случају спријечености предсједника сједнице сазива замјеник предсједника. Сједница се сазива  писменим путем најкасније 7 дана прије  њеног одржавања. У хитним случајевима предсједник  Комисије овлаштен је да скрати  рок за одржавање сједнице. 

Члан 10.
Комисија може засједати ако сједници присуствује већина чланова Комисије.

Члан 11.
Комисија доноси одлуке надполовичном већином од укупно изабраних чланова  Комисије.

Члан 12.
Члан Комисија изузеће се ако је:
· у предмету у коме се води поступак странка или се може појавити као свједок,
· са странком сродник по крви у првој линији, а у побочној до 4 степена закључно брачни друг или сродник по тазбини до другог степена закључно, па и онда када је брак престао,
· ако се поступак води против одборника из исте политичке партије.

Члан 13.
Члан Комисије чим сазна да постоји неки од разлога за изузеће из члана 12. овог Пословника дужан је да прекине сваки даљи рад на предмету и о томе обавијести Комисију.
Члан Комисије ако сматра да постоје друге околности које оправдавају његово – њено изузеће које доводи у сумњу његову/њену непристрасност, може затражити изузеће од Комисије.
У свом захтјеву мора навести и образложити околности због којих сматра да постоји неки од разлога за изузеће.

Члан 14.
Странка може захтијевати изузеће члана Комисије кад постоје разлози наведени у члану 12. овог Пословника, као и када постоје и друге околности које доводе у сумњу његову непристрасност. У свом захтјеву странка мора навести – образложити околности због којих сматра да постоје неки од разлога за изузеће.

Члан 15.
О изузећу се одлучује закључком Комисије.

Члан 16.
О расправи и другим важним радњама пред Комисијом као и о важнијим усменим изјавама странака и лица у поступку, саставља се записник о наводима садржаним у пријави.
О мање важним радњама и изјавама странака и трећих лица које битно не утичу на рјешење ствари, о управљању поступком, саопшењима, запажањима, упутствима и налозима, као и околностима унутрашњег рада Комисије неће се, у правилу, састављати записник.
У записник се уноси:
- Број, датум и мјесто одржавања сједнице Комисије предмет, имена присутних чланова Комисија странка и других лица.
Записник треба да садржи тачно и кратко ток и садржај радње извршене на састанку, датих изјава, а радње и изјаве ограничавају се на оно што се тиче саме ствари која је предмет састанка, односно поступка.
У записник се наводе све исправе, одкумента која су употребљена и прилажу се уз записник.
Записник мора бити вођен уредно и у њему се не смије ништа брисати нити додавати по закључењу истог.
Записник ће бити прочитан уз могућност стављања примједби након чега ће бити потписан од стране лица чије изјаве садрже као и од стране предсједника и записничара.
У случајевима када неко лице одбије да потпише записник, или се удаљи прије закључења потписивања изјаве, то ће се уписати у записник и навешће се разлози због ускраћења потписа.

IV ПОСТУПАК ПРЕД КОМИСИЈОМ
Члан 17.
Поступак пред Комисијом покреће се:
пријавом грађана,
пријавом одборника,
пријавом другог физичког или овлаштеног правног лица.

Члан 18.
Пријава се подноси у писменој форми на прописаном образцу и мора да садржи:
· име, презиме, адресу пребивалишта, број телефона подносиоца, тј. назив и сједиште удружења или предузећа,
· опис прекршаја и чињеница које представљају наводну повреду Кодекса,
· својеручни потпис подносиоца пријаве,
· евентуално имена лица која могу потврдити наводе из пријаве, -	евентуално исправе којим се потврђују наводи.
Анонимне пријаве се неће разматрати.
Идентитет подносиоца пријаве остаје познат само члановима
Комисије до окончања истраге, а о откривању идентитета истог одлучује Комисија након спроведеног поступка.
Пријава се може добити у Стручној служби Скупштине ошштине Теслић.

Члан 19.
Ако је пријава неразумљива, непотпуна или садржи неки формални недостатак који спречава поступак по пријави Комисија ће затражити да се такви недостаци отклоне и одредиће рок подносиоцу у коме је дужан да то учини.
Ово саопштење Комисија може учинити телефоном, писмено или усмено ако се подносилац пријаве затекне код Комисије када је утврђен недостатак, а на последицу неодазивања ће се том приликом исти нарочито упозорити.
Ако подносилац пријаве отклони недостатке у одређеном року сматрат ће се да је био уредан од почетка, а ко не отклони исти у датом року Комисија ће такав захтјев одбацити закључком као непотпун или неуредан.
Уколико се подноси пријава за више лица у исто вријеме пријава, а за свако лице које наводно крши Кодекс се подноси одвојено.
Ако Комисија прими пријаву која се односи на кршење закона дужна је обавијести подносиоца и истог упутити на надлежне институције, а разматраће пријаве у оквиру наводне повреде Кодекса.

Члан 20.
Предсједник Комисије позива лица, писменим путем, путем надлежних служби чије је присуство потребно за рад Комисије или за поступак пред њим.
У писменом позиву назначиће се орган који позива Комисију име и презиме лица које се позива, мјесто, дан, сат доласка позваног, предмет због кога се позива и у ком својству, а затим која доказна средства позвано лице треба да донесе.
Позвано лице је дужно да се одазове позиву, а уколико је оправдано спријечен, обавезно је обавјестити Комисију о разлозима спријечености.
Позвано лице ће бити обавјештено о последицама неодазивања на позив.

Члан 21.
Прије доношења одлуке Комисије, Комисија ће утврдити све чињенице и околности које су значајне за рјешење и заинтересованим странкама омогућити да остваре и заштите своја права.,
Комисија ће по службеној дужности прибавити податке о чињеницама и документима које нису у посједу општинске управе.
Чињенично стање на ком заснива своју пријаву странка је дужна изнијети тачно, истинито, одређено, писмено или усмено у складу са мишљењем Комисије.

Члан 22.
Најкасније осам дана по пријему важеће пријаве Комисија обавјештава наводног прекршитеља Кондекса и објашњава му ситуацију.
Комисија ће наводном прекршиоцу дати док од 10 дана за достављање одговора у писаној форми, те свих релевантних информација, докумената или других доказа за своју одбрану пред Комисијом. Исти ће бити позван да одговори на питања чланова Комисије.
Комисија ће позвати, на основу утврђене потребе у истрази и свједоке на разговор и давање изјаве.
Чињенице на основу којих Комисија доноси одлуке су докази као што су исправе, односно овјерена копија исправа, докумената, акти, изјаве сједока, увиђаји и друго.

Члан 23.
Комисија ће окончати истражни поступак у року од 60 дана од дана пријема важеће пријаве.

Члан 24.
Комисија прослијеђује извјештај са закључком Скупштине општине, особи на коју се пријава односи, у року од осам дана по окончању поступка.
На основу чињеница утврђених у поступку Комисија ће у извјештају укључити и изречену санкцију ако је Закључак да је прекршен Кодекс.

ИНФОРМИСАЊЕ СКУПШТИНЕ ОПШТИНЕ И ЈАВНОСТИ

Члан 25.
Скупштина општине на првом наредном засједању, након доношења извјештаја и закључака од стране Комисије у случају кршења Кодекса, прима такву информацију к знању.
Комисија о свом раду који није обухваћен у став 1. овог члана доставља извјештај Скупштини општине најмање једном у шест мјесеци.
Комисија такође обавјештава јавност о свом раду након доношења закључка у исто вријеме када доставља извјештај Скупштини општине у складу са ставом 1. овог члана.

ЕВИДЕНТИРАЊЕ И БРИСАЊЕ МЈЕРА

Члан 26.
Евиденцију о изреченим санкцијама за повреду Кодекса води Стручна служба Скупштине.
Комисија се стара о уредном и правилном вођењу евиденције о изреченим санкцијама и објављивању истих.

Члан 27.
Санкције за повреду Кодекса се бришу по истеку мандата одборника.

ЗАВРШНЕ ОДРЕДБЕ

Члан 28.
За све што није регулисано овим Пословником примјењиваће се важећи законски прописи и други општи акти.

Члан 29.
Овај Пословник ступа на снагу даном доношења а објавиће се у „Службеном гласнику општине Теслић“.

